	

	
Opiskelijan aineistonhallintasuunnitelma
Täytä tämä dokumentti suunnitellessasi kandityön aineistonhallintaa. Dokumentin pohjana on käytetty Turun yliopiston opiskelijan aineistonhallintasuunnitelmaa (DOI: 10.5281/zenodo.5603063) https://zenodo.org/record/5603063 .
1. Tutkimusaineisto 
Tutkimusaineistolla tarkoitetaan kaikkea sitä aineistoa, millä tutkimuksen analyysi ja tulokset voidaan todentaa ja toisintaa. Se voi olla esim. erilaisia mittaustuloksia, kyselyistä ja haastatteluista syntyvää dataa, äänitteitä ja videoita, muistiinpanoja, ohjelmistoja, lähdekoodeja, biologisia näytteitä, tekstinäytteitä ja keruuaineistoja.  
Listaa alla olevaan taulukkoon kaikki tutkimuksessasi käyttämäsi tutkimusaineisto. Huomaa, että aineisto saattaa koostua useammasta eri aineistotyypistä, muista kirjata kaikki eri aineistotyypit. Listaa sekä digitaalinen että fyysinen tutkimusaineisto. 

* Henkilötietoja ovat sellaiset tiedot, joiden perusteella henkilö voidaan tunnistaa suoraan tai välillisesti esimerkiksi yhdistämällä yksittäinen tieto johonkin toiseen tietoon, joka mahdollistaa tunnistamisen. Esimerkkejä henkilötiedoksi katsotuista tiedoista löydät Tietosuojavaltuutetun toimiston sivuilta  
2. Henkilötietojen käsittely tutkimuksessa 
Mikäli aineistosi sisältää henkilötietoja, olet velvoitettu noudattamaan EU:n tietosuoja-asetusta (GDPR) sekä Suomen tietosuojalakia. Henkilötietoja sisältävän aineiston osalta sinun tulee laatia tutkittavillesi tietosuojailmoitus sekä selvittää, kuka toimii aineiston osalta rekisterinpitäjänä.
JOKO: 
Laadin tutkittavilleni tietosuojailmoituksen** ja toimitan sen heille ennen aineiston keruuta ☐
Henkilötietojen osalta rekisterinpitäjänä** toimii opiskelija ☐   yliopisto ☐
TAI: 
Aineistoni ei sisällä henkilötietoja ☐
**Lisätietoja yliopiston Tietosuojaohjeet opiskelijoille -sivulta. Tyypillisesti opinnäytetyössä rekisterinpitäjä on opiskelija, ellei hän tee työtä jossakin tutkimusryhmässä osana laajempaa tutkimusta.
3. Aineiston käyttöön liittyvät luvat ja oikeudet 
Selvitä mitä lupia ja oikeuksia aineistojen käyttöön liittyy. Ole tarvittaessa yhteydessä opinnäytteesi ohjaajaan. Kuvaile jokaisen aineistotyypin osalta niiden käyttöön liittyvät luvat ja oikeudet, voit tarvittaessa lisätä aineistotyyppejä listaukseen.  
3.1 Itse tuotettu aineisto 
Saatat tarvita erillisiä lupia keräämäsi tai tuottamasi aineiston käyttöön sekä tutkimuksessa että tulosten julkaisemisessa. Mikäli olet arkistoimassa aineistoasi, pyydä tutkittavilta tarvittavat luvat aineiston arkistoimiseen ja jatkokäyttöön. Selvitä myös, vaatiiko valitsemasi arkisto kirjallisia lupia tutkittavilta.  
Tarvittavat luvat ja niiden hankkiminen 
Aineistotyyppi 1: 
Aineistotyyppi 2: 
3.2 Jonkun muun tuottama aineisto 
Onko sinulla tarvittavat luvat aineiston käyttöön tutkimuksessa ja tulosten julkaisemiseen? Liittyykö aineistoon tekijänoikeuksia tai käyttölisenssejä? Huomioi, että esimerkiksi julkaisujen kuvien ja kaavioiden käyttö saattaa edellyttää lupaa. 
Aineistoon liittyvät oikeudet ja lisenssit 
Aineistotyyppi 1: 
Aineistotyyppi 2: 
4. Aineiston säilyttäminen tutkimuksen aikana   
Missä säilytät aineistoasi tutkimuksen aikana?   
☐ Yliopiston tietokoneen verkkokansiossa (U-asema) 
☐ Yliopiston tarjoamassa pilvipalvelussa
☐ Jossakin muualla, missä? _______________________
Yliopiston tallennuspalvelut huolehtivat automaattisesti tietoturvasta ja varmuuskopioinnista. Jos valitset tallentamisen muualle kuin yliopiston palveluihin, kuvaa, miten huolehdit tietoturvasta ja varmuuskopioinnista. Muista varmistaa, mihin tallennat aineiston aina sitä muokattuasi.  
Jos käytät tallentamiseen puhelinta, tarkista etukäteen, minne ääni tai video tallentuu. Jos käytät tallentamiseen kaupallisia pilvipalveluita (iCloud, Dropbox, GoogleDrive jne.) ja aineistosi sisältää henkilötietoja, varmista, että tietosuojailmoituksessa antamasi tiedot tietojen siirtymisestä vastaavat laitteistosi asetuksia. Kaupallisten pilvipalveluiden käyttö merkitsee tietojen siirtoa kolmansiin maihin.  
5. Aineiston dokumentointi ja metadata 
Miten kuvailet aineistosi niin, että ulkopuolinenkin ymmärtää, millaista aineisto on? Miten itse tarpeen tullen palautat vuosien kuluttua mieleesi, mistä aineistosi koostuu?   
5.1 Aineiston dokumentointi 
Pystytkö kertomaan, mitä aineistollesi on tapahtunut tutkimuksen teon aikana? Aineiston dokumentointi on keskeisessä osassa aineistoon tehtyjen muutosten jäljittämisessä. 
Käytän aineiston dokumentointiin …
tutkimuspäiväkirjaa ☐
erillistä dokumenttia, johon kirjaan aineiston pääasiat, kuten tehdyt muutokset, analyysin vaiheet sekä esim. muuttujien merkitykset ☐
aineiston mukana kulkevaa readme-tiedostoa, jossa kuvataan aineiston pääasiat ☐
jotain muuta, mitä? ☐
5.2 Aineiston järjestys ja eheys 
Miten pidät aineistosi järjestyksessä ja ehyenä, ja vältät sen tahattomat muutokset?  
Säilytän alkuperäisen aineiston erillään tutkimuksenteon aikana käyttämästäni aineistosta, jotta voin palata alkuperäiseen, jos tarvetta ilmenee. ☐
Versionhallinta: mietin jo ennen tutkimuksenteon alkua, miten tulen nimeämään eri aineistoversiot ja noudan sitä systemaattisesti ☐
Tiedostan jo tutkimuksen alussa aineistoni elinkaaren, ja varaudun tilanteisiin, joissa data saattaa huomaamatta muuttua, kuten esim. nauhoitus, litterointi, konversio toiseen tiedostomuotoon, tallentaminen jne. ☐
5.3 Metadata 
Metadata on kuvaus aineistostasi. Metadatan perusteella henkilö, joka ei tunne aineistoasi, ymmärtää, millaista aineistosi on. Metadataa voi olla mm. tiedoston nimi, sijainti, koko ja tieto aineiston tuottajasta. Tarvitsetko metadataa?   
JOKO Tallennan aineistoni arkistoon tai tietopankkiin, joka huolehtii metadatasta puolestani. ☐
TAI Minun pitää luoda metadata, koska arkisto, johon tallennan aineiston edellyttää sitä.  ☐ 
TAI En tallenna aineistoani julkiseen arkistoon, enkä tarvitse metadataa. ☐
6. Aineisto tutkimuksen valmistuttua 
Olet vastuussa aineistostasi myös tutkimuksen valmistumisen jälkeen. Varmista, että käsittelet sitä tekemiesi sopimusten mukaisesti. Yliopiston suosittelema säilytysaika on viisi vuotta, poikkeuksena kuitenkin lääketieteen alan aineistot, joiden säilytysaika on 15 vuotta. Henkilötietoja voi säilyttää vain sen aikaa, kun tarve on. Jos olet sitoutunut tuhoamaan aineiston määräajan päätyttyä, sinun on huolehdittava siitä, vaikka et olisi enää opiskelija. Myös yliopiston tallennusratkaisuja käytettäessä aineiston tuhoaminen on sinun vastuullasi.  
Mitä aineistollesi tapahtuu, kun tutkimus valmistuu?
JOKO
☐ Säilytän kaiken datan xx vuotta.
TAI 
☐ Tuhoan koko datan heti, koska _____________
TAI
☐ Tuhoan osan datasta heti, mutta säilytän osan xx vuotta, koska __________________
Jos säilytät dataa, kuvaa, missä:

Aineistonhallintasuunnitelma kannattaa pitää ajan tasalla läpi tutkimuksen. 

